
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΡΙΤΟ Αρ. Φύλλου 586 

7 Ιουλίου 2010 


ΠΕΡ ΙΕΧΟΜΕ ΝΑ 

Υπουργείο Παιδείας, Δια Βίου Μάθησης και 


Θρησκευμάτων.1 

» Περιφέρειες.2 

Οργανισμοί - Λοιποί Φορείς.3 


ΥΠΟΥΡΓΕΙΟ ΠΑΙΔΕΙΑΣ, ΔΙΑ ΒΙΟΥ 
ΜΑΘΗΣΗΣ ΚΑΙ ΘΡΗΣ ΚΕΥΜΑΤΩΝ 

(ΐ) 

Με την αρ. 63404/Η/22-06-2010 πράξη του Προϊσταμέ¬ 
νου της Διεύθυνσης Διοικητικού της Κ.Υ. του Υπουργείου 
Παιδείας, Δια Βίου Μάθησης και Θρησκευμάτων που 
εκδόθηκε σύμφωνα με τις διατάξεις του άρθρου 148 
του Ν. 3528/2007, διαπιστώνεται η λύση της υπαλληλι¬ 
κής σχέσης της ΚΑΠΟΓΙΑΝΝΟΠΟΥΛΟΥ ΓΕΩΡΓΙΑΣ του 
ΧΡΗΣΤΟΥ, υπαλλήλου κλάδου ΔΕΙ ΔΙΟΙΚΗΤΙΚΟΥ της Π.Ε. 
ΑΧΑΪΑΣ, με βαθμό Α' και Μ.Κ.2, από 31/05/2010, ημερομη¬ 
νία υποβολής της δεύτερης αίτησης παραίτησής της. 

Ο Προϊστάμενος Διεύθυνσης 
Α. ΚΥΡΙΟΠΟΥΛΟΣ 


ΔΙΕΥΘΥΝΣΕΙΣ ΚΑΙ ΓΡΑΦΕΙΑ ΕΚΠΑΙΔΕΥΣΗΣ 

Με την αριθ. Φ10.1/3884/15-6-2010 απόφαση του Δι¬ 
ευθυντή της Δ/νσης Δ.Ε. Ν. Ηρακλείου, που εκδόθηκε 
σύμφωνα με τις διατάξεις της παρ. 3 του άρθρου 35 
του Ν. 3528/2007, διαπιστώνεται η αυτοδίκαιη λύση της 
υπαλληλικής σχέσης με το Δημόσιο του Αποστολάκη 
Κων/νου του Εμμανουήλ εκπ/κού κλάδου ΠΕ02 Φιλολό¬ 
γων με βαθμό Α' και Μ.Κ. 6 του Πειραματικού ΓΛ Ηρα¬ 
κλείου από 14-6-2010, επειδή διορίστηκε και ορκίστηκε 
στις 15-6-2010 σε θέση ΔΕΠ στη Φιλοσοφική Σχολή του 
Πανεπιστημίου Κρήτης. 

Ο Διευθυντής 

ΓΕΩΡΓΙΟΣ ΑΛΕΞΑΝΔΡΑΚΗΣ 


Με την αριθ. 1455/21-06-2010 πράξη του Διευθυντή Πρω¬ 
τοβάθμιας Εκπαίδευσης Ν. Σάμου, που εκδόθηκε σύμφωνα 
με τις διατάξεις των άρθρων 147,152 περ. δ', 155 περ. 2 και 
156 του Ν. 3528/09-02-2007: «Κύρωση του Κώδικα Κατά¬ 


στασης Δημοσίων Πολιτικών Διοικητικών Υπαλλήλων και 
Υπαλλήλων Ν.Π.Δ.Δ.» (ΦΕΚ 26/2007/τ.Α') και του άρθρου 4 
παρ. 1 του Ν. 3687/2008: «Θέματα προσωπικού Υπουρ¬ 
γείου Εθνικής Παιδείας και Θρησκευμάτων και άλλες 
διατάξεις» (ΦΕΚ 159/2008/τ.Α'), λύεται αυτοδικαίως από 
21-06-2010, η υπαλληλική σχέση με την Υπηρεσία του 
εκπαιδευτικού κλάδου ΠΕ70 - Δασκάλων, Ελευθερίου 
Σταματίου του Ξενοφώντος, με Α.Μ.: 534231, βαθμό Α' 
και ΜΚ 1, δασκάλου του Δημοτικού Σχολείου Κοντα- 
κεΐκων, λόγω συμπλήρωσης ορίου ηλικίας και τριακο- 
νταπενταετούς πραγματικής και συντάξιμης δημόσιας 
υπηρεσίας. 

Ο Διευθυντής 
ΝΙΚΟΛΑΟΣ ΒΑΡΟΥΜΑΣ 

-♦- 

Π ΕΡΙΦΕΡΕΙΕ Σ 

( 2 ) 

ΠΕΡΙΦΕΡΕΙΑ ΑΤΤΙΚΗΣ 

Με την αριθ. 130/31-5-2010 απόφαση της Δημάρχου 
Μάνδρας, που εκδόθηκε σύμφωνα με τις διατάξεις των 
άρθρων 101, 151, 152 και 160 του Ν. 3584/2007, γίνεται 
αποδεκτή η αίτηση παραίτησης της μονίμου υπαλλή¬ 
λου του Δήμου Μάνδρας, ΟΙΚΟΝΟΜΟΥ ΒΑΣΙΛΙΚΗΣ του 
Αλέξανδρου, Κλάδου Δ.Ε. 1 Διοικητικών με Βαθμό Α' και 
Μ.Κ. 1°, λόγω συνταξιοδότησης της από 31-5-2010 (ημε¬ 
ρομηνία υποβολής δεύτερης αίτησης παραίτησης). 

(Αριθμ. απόφ. Ν. Δυτ. Αττικής Περιφ. Αττικής Τ.Τ. 3795/ 
18-6-2010). 

Με την αριθ. 308/2010 απόφαση του Δημάρχου Ελευσίνας 
που εκδόθηκε σύμφωνα με τις διατάξεις του άρθρου 152 
του Ν. 3584/2007, λύεται αυτοδίκαια η υπαλληλική σχέση 
του μονίμου υπαλλήλου του Δήμου Ελευσίνας, ΤΑΣΟΓΙ- 
ΑΝΝΟΠΟΥΛΟΥ ΚΩΝ/ΝΟΥ του Σωτηρίου, Κλάδου Π.Ε. 1 
Διοικητικού με Βαθμό Α', από 31/5/2010 λόγω συνταξιο- 
δότησης (ημερομηνία υποβολής 2ης αίτησης). 

(Αριθμ. απόφ. Ν. Δυτ. Αττικής Περιφ. Αττικής Τ.Τ. 3412/ 
14-6-2010). 

Με εντολή Γενικού Γραμματέα Περιφέρειας 
Ο Τμηματάρχης 
ΠΑΥΛΟΣ ΑΚΤΥΠΗΣ 

ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ 

Με την αριθμ. 148/9-6-2010 απόφαση του Δημάρχου 
Γιαννιτσών, που εκδόθηκε κατ’ εφαρμογή των διατάξεων 
του άρθρου 74 παρ. 1 και 2 του Ν. 3584/07 (ΦΕΚ 143/Α7 
28-6-2007) και ύστερα από την αριθμ. 8/Θέμα 4711-5-2010 
θετική γνωμοδότηση του Υπηρεσιακού Συμβουλίου Κρί¬ 
σης Δημοτικών Υπαλλήλων Ν. Πέλλας και της αριθμ. 
2998/4-5-2010 απόφασης του Δημάρχου Μ. Αλεξάνδρου 
με την οποία συναινεί στην μετάταξη της ανωτέρω 
υπαλλήλου, μετατάσσεται η υπάλληλος Δοκίδου Άννα 
του Σπύρου, του κλάδου Π.Ε.1 Διοικητικού, με βαθμό Β', 
από το Δήμο Μ. Αλεξάνδρου Ν. Πέλλας όπου υπηρε¬ 
τεί, σε κενή ομοιόβαθμη θέση του Δήμου Γ ιαννιτσών Ν. 
Πέλλας επειδή συντρέχουν οι νόμιμες προϋποθέσεις. 
(Αριθμ. βεβ. Δήμου Γιαννιτσών: Δ.Υ/ 9-6-2010). 

(Αριθμ. απόφ. Περιφ. Κεντρικής Μακεδονίας 3262/ 
16.6.2010). 

Με την αριθμ. 71/8-6-2010 απόφαση του Προέδρου Δ.Σ. 
Ενιαίου Δημοτικού Παιδικού Σταθμού Αριδαίας, που εκδό¬ 
θηκε σύμφωνα με τις διατάξεις της παρ. 5 του άρθρου 152 
του Ν. 3584/07, γίνεται αυτοδικαίως αποδεκτή η από 
31-5-2010 δεύτερη αίτηση παραίτησης από την υπηρεσία 
του Ενιαίου Δημοτικού Παιδικού Σταθμού Αριδαίας και 
λύεται η υπαλληλική σχέση της υπαλλήλου Τσατσούλα 
Παρασκευής του Αποστόλου, του κλάδου ΤΕ Νηπιαγω¬ 
γών (προσωρινός), με βαθμό Α' και το Τ Μ.Κ. 

(Αριθμ. απόφ. Ν. Πέλλας 3326/18-6-2010). 

Με εντολή Γ ενικού Γ ραμματέα Περιφέρειας 

Ο Αναπληρωτής Προϊστάμενος Διεύθυνσης 
ΔΗΜΗΤΡΙΟΣ ΜΑΜΟΥΛΑΚΗΣ 

-♦- 

ΟΡΓΑΝΙΣΜ ΟΙ - ΛΟΙΠ ΟΙ ΦΟΡΕΙΣ 

(3) 

ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ 
ΠΑΝΕΠΙΣΤΗΜΙΟ ΑΘΗΝΩΝ 

Αριθμ. 0910025280 

Προκήρυξη θέσης μέλους ΔΕΠ του Τμήματος Θεολο¬ 
γίας του Εθνικού και Καποδιστριακού Πανεπιστημί¬ 
ου Αθηνών, στη βαθμίδα του Λέκτορα, με γνωστικό 
αντικείμενο «Δογματική». 

Η Γ.Σ.Ε.Σ. του Τμήματος Θεολογίας του Παν/μίου Αθη¬ 
νών στην συνεδρίαση της 27ης -4-2010, αποφάσισε την 
προκήρυξη για την πλήρωση μίας (1) κενής θέσης ΔΕΠ, 
σύμφωνα με τις διατάξεις του αρθ. 6 περ Α' ν. 2083/92 
όπως αυτό ισχύει με το αρθ. 23 ν. 3549/07 και των αρθ. 21 
και 25 παρ. 4 του ίδιου νόμου, του αρθ. 14 παρ. 2 
ν. 1268/82, του αρθρ. 79 παρ. 6 εδάφ. Α ν. 1566/85, του 
αρθ. 28 παρ. 26 ν. 2083/92, του αρθ. 1 παρ. 2 και αρθ. 4 
παρ. 3 του ν. 2517/97 και του Π.Δ. 134/99, ως εξής: 

ΤΟΜΕΑΣ ΣΥΣΤΗΜΑΤΙΚΗΣ ΘΕΟΛΟΓΙΑΣ (Γ.Σ. 5-3-2010) 

- Μία (1) κενή θέση ΔΕΠ στη βαθμίδα του Λέκτορα, με 
γνωστικό αντικείμενο «Δογματική». 

Καλούνται οι ενδιαφερόμενοι να υποβάλουν στη Γραμ- 
ματεία του Τμήματος Θεολογίας την υποψηφιότητά 
τους μέσα σε αποκλειστική προθεσμία δύο (2) μηνών 


από την ημερομηνία του εγγράφου της ανακοίνωσης 
της δημοσίευσης της Προκήρυξης αυτής στον Ημερήσιο 
Τύπο μαζί με όλα τα αναγκαία για την κρίση δικαιο- 
λογητικά. 

Μαζί με την αίτηση πρέπει να υποβάλουν: 

1. Αντίγραφο των πτυχίων και των τίτλων σπουδών 
τους. Αν οι τίτλοι σπουδών έχουν χορηγηθεί από Α.Ε.Ι. 
εξωτερικού θα πρέπει να φέρουν τις νόμιμες θεωρήσεις 
και να συνοδεύονται από την απόφαση ισοτιμίας. 

2. Βιογραφικό σημείωμα. 

3. Αναλυτικό υπόμνημα για τα υποβαλλόμενα πρω¬ 
τότυπα επιστημονικά δημοσιεύματα σε τόσα αντίτυπα, 
όσα είναι τα μέλη του εκλεκτορικού σώματος και τα 
μέλη της Γενικής Συνέλευσης που ανήκουν στις ίδιες 
βαθμίδες με τα μέλη του εκλεκτορικού σώματος. 

4. Πιστοποιητικό Υγείας και φυσικής καταλληλότητας 
της Α'/βάθμιας Υγειονομικής Επιτροπής. 

- Το πιστοποιητικό γέννησης θα αναζητηθεί αυτεπαγ- 
γέλτως από την υπηρεσία που θα προβεί στην έκδοση 
της τελικής πράξης διορισμού. Προκειμένου για πολίτες 
κρατών - μελών της Ευρωπαϊκής Ένωσης, υποβάλλεται 
πιστοποιητικό της αρμόδιας αρχής του κράτους την 
ιθαγένεια του οποίου έχει ο υποψήφιος. 

- Το αντίγραφο Ποινικού Μητρώου δικαστικής χρήσης 
και το πιστοποιητικό στρατολογικής κατάστασης τύπου Α' 
θα αναζητηθούν αυτεπαγγέλτως από την υπηρεσία 
που θα προβεί στην έκδοση της τελικής πράξης διο¬ 
ρισμού. 

Με Υπεύθυνη Δήλωση του Ν. 1599/86 οι υποψήφιοι 
δεσμεύονται ότι θα έχουν εκπληρώσει τις στρατιωτι¬ 
κές τους υποχρεώσεις ή θα έχουν απαλλαγεί νόμιμα 
από αυτές πριν την έκδοση της Πρυτανικής πράξης 
διορισμού τους. Το κώλυμα της μη εκπλήρωσης των 
στρατιωτικών υποχρεώσεων δεν ισχύει για πολίτες κρά¬ 
τους - μέλους της Ευρωπαϊκής Ένωσης, στο οποίο δεν 
προβλέπεται όμοιο κώλυμα διορισμού. 

Οι ανωτέρω πολίτες οφείλουν να υποβάλουν, εκτός 
των πιο πάνω δικαιολογητικών και πτυχίο ή μεταπτυχι¬ 
ακό τίτλο σπουδών Ελληνικού Α.Ε.Ι. ή απολυτήριο Ελλη¬ 
νικού Λυκείου ή εξαταξίου Γυμνασίου ή πιστοποιητικό 
ελληνομάθειας Δ' επιπέδου από το Κέντρο Ελληνικής 
Γλώσσας, από το οποίο θα αποδεικνύεται η πλήρης 
γνώση και άνετη χρήση της Ελληνικής γλώσσας. 

Η προκαλούμενη δαπάνη της οποίας το ύψος δεν μπο¬ 
ρεί να προσδιορισθεί θα καλυφθεί από πιστώσεις του 
Υπουργείου Οικονομικών (ειδ. Φορέα 23-200 ΚΑΕ 5113). 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Αθήνα, 19 Μάΐου 2010 
Ο Πρύτανης 

ΔΗΜΟΣΘΕΝΗΣ Ν. ΑΣΗΜΑΚΟΠΟΥΛΟΣ 

-♦- 

ΠΑΝΕΠΙΣΤΗΜΙΟ ΑΙΓΑΙΟΥ 

Διορθώσεις Σφαλμάτων 

Με την υπ’ αριθμ. 4705α/22.6.2010 πράξη Πρύτανη του 
Πανεπιστημίου Αιγαίου, διορθώνεται στην 3054/6.04.2009 
πράξη Πρύτανη του Πανεπιστημίου Αιγαίου, η οποία δη- 

μοσιεύθηκε με την υπ’ αριθμ. 2408/6.04.2009 περίληψη 
πράξης Πρύτανη, στο ΦΕΚ 466/07.06.2010/τ.Γ': 

Από το λανθασμένο: «Τμήμα Μηχανικών Πληροφορι¬ 
ακών και Επικοινωνιακών Συστημάτων», 

στο ορθό: «Τμήμα Μαθηματικών». 

Ο Πρύτανης 
ΑΝΔΡΕΑΣ I. ΤΡΟΥΜΠΗΣ 

-♦- 

ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ 

Με την αριθμ. 58266/22-6-2010 πράξη του Πρύτανη 
του Αριστοτελείου Πανεπιστημίου Θεσσαλονίκης που 
εκδόθηκε σύμφωνα με το Ν. 2517/1997 και το άρθρο 25 
του Ν. 3549/2007, μονιμοποιείται ο Σπυρίδων Μηλιαράς 
του Εμμανουήλ σε οργανική θέση Διδακτικού Ερευνη¬ 
τικού Προσωπικού της βαθμίδας του επίκουρου καθη¬ 
γητή στον Τομέα Χειρουργικής της Ιατρικής Σχολής 
με γνωστικό αντικείμενο «Γενική Χειρουργική» έχει τα 
νόμιμα προσόντα. 

Με την αριθμ. 57965/22 -6-2010 πράξη του Πρύτανη 
του Αριστοτελείου Πανεπιστημίου Θεσσαλονίκης που 
εκδόθηκε σύμφωνα με το Ν. 2517/1997 και το άρθρο 25 
του Ν. 3549/2007, μονιμοποιείται ο Γεώργιος Γαρύ- 
φαλλος του Δημητρίου σε οργανική θέση Διδακτικού 
Ερευνητικού Προσωπικού της βαθμίδας του επίκουρου 
καθηγητή στον Τομέα Νευροεπιστημών της Ιατρικής 
Σχολής με γνωστικό αντικείμενο «Ψυχιατρική» επειδή 
έχει τα νόμιμα προσόντα. 

Ο Πρύτανης 
ΑΝΑΣΤΑΣΙΟΣ ΜΑΝΘΟΣ 

-♦- 

ΠΕΙΘΑΡΧΙΚΟ ΣΥΜΒΟΥΛΙΟ ΜΕΛΩΝ Δ.Ε.Π. 
ΑΝΩΤΑΤΩΝ ΕΚΠΑΙΔΕΥΤΙΚΩΝ ΙΔΡΥΜΑΤΩΝ 

Το Πειθαρχικό Συμβούλιο των μελών του Δ.Ε.Π. 
των Ανωτάτων Εκπαιδευτικών Ιδρυμάτων 
(άρθρο 2 παρ. 2 εδ. δ και άρθρο 5 του Π.Δ. 160/2008) 
(Αριθμός 4/2010) 

Αποτελούμενο από τους Κωνσταντίνο Κούκλη, Αντι¬ 
πρόεδρο του Αρείου Πάγου, ως Πρόεδρο, (ο Πρόεδρος 
του Αρείου Πάγου και οι αρχαιότεροι Αντιπρόεδροι εί¬ 
χαν κώλυμα), Δημοσθένη Πετρούλια, Αντιπρόεδρο του 
Συμβουλίου Επικράτειας, (ο Πρόεδρος του Συμβουλίου 
Επικράτειας και οι αρχαιότεροι Αντιπρόεδροι είχαν κώ¬ 
λυμα), Φλωρεντία Καλδή, Αντιπρόεδρο του Ελεγκτικού 
Συνεδρίου (ο Πρόεδρος του Ελεγκτικού Συνεδρίου και 
οι αρχαιότεροι Αντιπρόεδροι είχαν κώλυμα), Ιωακείμ 
Γρυσπολάκη, Πρύτανη του Πολυτεχνείου Κρήτης και 
Ανδρέα Γιαννακουδάκη, Αντιπρύτανη του Αριστοτελείου 
Πανεπιστημίου Θεσσαλονίκης, ως μέλη. 

Συνήλθε σε δημόσια συνεδρίαση την 9η Νοεμβρίου 
2009, ημέρα Δευτέρα και ώρα 17:00, με παρούσα την 
αναπληρώτρια γραμματέα του Δημητρία Μουζάκη, 
Προϊσταμένη της Γραμματείας του Δ' Τμήματος του 
Συμβουλίου της Επικράτειας (ο Γραμματέας του Συμ¬ 
βουλίου Βασίλειος Μανωλόπουλος, Προϊστάμενος της 
Διεύθυνσης της Γ ραμματείας του Συμβουλίου Επικρά¬ 
τειας, είχε κώλυμα). Αντικείμενο της συνεδρίασης ήταν η 
εκδίκαση, μετά την παραπεμπτική σε δημόσια ακρόαση 
11/2009 απόφαση του Συμβουλίου τούτου, της πειθαρ¬ 


χικής αγωγής που έχει ασκηθεί από τον Πρύτανη του 
Αριστοτέλειου Πανεπιστημίου Θεσσαλονίκης κατά του 
Καθηγητή της Ιατρικής Σχολής του ίδιου Πανεπιστημίου 
Αθανασίου Δημητριάδη, ο οποίος κλήθηκε νόμιμα και 
εμπρόθεσμα, αρχικά, για την δικάσιμο της 2ας Νοεμβρί¬ 
ου 2009 του Συμβουλίου τούτου, κατά την οποία παρέ- 
στη στο ακροατήριο αυτού μετά του πληρεξουσίου του 
δικηγόρου Κωνσταντίνου Φινοκαλιώτη, διά του οποίου 
και ζήτησε την αναβολή της εκδίκασης της υποθέσεως, 
αίτημα το οποίο και έγινε δεκτό από το Συμβούλιο και 
ανέβαλε την εκδίκαση αυτής για την αναφερόμενη στο 
προοίμιο της παρούσης δικάσιμο κατά την οποία και 
κάλεσε τον εγκαλούμενο να παραστεί. Ήδη ο εγκα- 
λούμενος παρέστη στο ακροατήριο μετά (νέου) πλη¬ 
ρεξουσίου δικηγόρου, του Δημητρίου Κ. Τσοβόλα, τον 
οποίο διόρισε στο ακροατήριο και αιτείται και πάλι να 
αναβληθεί η εκδίκαση της υποθέσεως του για σύντομο 
χρονικό διάστημα, προκειμένου να ενημερωθεί επί του 
φακέλου της υποθέσεως ο πληρεξούσιος δικηγόρος 
του. Όμως, το Συμβούλιο έκρινε ότι περαιτέρω αναβολή 
της εκδίκασης της υποθέσεως του δεν μπορεί να γίνει 
δεκτή και γί αυτό το σχετικό αίτημα αυτού πρέπει να 
απορριφθεί. Με την προαναφερθείσα 11/2009 απόφαση 
ο εγκαλούμενος κλήθηκε να απολογηθεί για την κατη¬ 
γορία που του αποδίδεται με την ανωτέρω πειθαρχική 
αγωγή και συνίσταται σε διαγωγή απάδουσα στην αξι¬ 
οπρέπεια του Πανεπιστημιακού λειτουργού. 

Αφού: 1. α) άκουσε την εισηγήτρια της υποθέσεως 
Φλωρεντία Καλδή, Αντιπρόεδρο του Ελεγκτικού Συ¬ 
νεδρίου, η οποία διάβασε την 11/2009 απόφαση του 
Συμβουλίου τούτου, β) τον εγκαλούμενο και τον δικη¬ 
γόρο του, οι οποίοι αντέκρουσαν το κατηγορητήριο [βλ. 
ταυτάριθμο πρακτικό συνεδριάσεως] και 2. μελέτησε 
όλα τα στοιχεία του φακέλου μεταξύ των οποίων και 
το από 23-11-2009 εμπροθέσμως υποβληθέν [μετά την 
χορήγηση σχετικής προθεσμίας κατά την συνεδρίαση] 
απολογητικό υπόμνημα του εγκαλουμένου. 

Σκέφθηκε κατά το νόμο 

I. Η υπό κρίση αγωγή του Πρύτανη του Αριστοτέλει- 
ου Πανεπιστημίου Θεσσαλονίκης κατά του Αθανασίου 
Δημητριάδη, Καθηγητή του Τμήματος Ιατρικής Σχολής 
του Πανεπιστημίου αυτού, έχει ασκηθεί νομοτύπως και 
εμπροθέσμως και για τη συζήτηση της έχει τηρηθεί η 
νόμιμη προδικασία, όπως τούτο προκύπτει από τα στοι¬ 
χεία του φακέλου. Ο ισχυρισμός του πειθαρχικώς διω- 
κομένου, ότι συντρέχει «απόλυτη ακυρότητα» της προ¬ 
δικασίας, διότι η από 10.10.2007 ανωμοτί κατάθεση του 
ως μάρτυρα ενώπιον του διενενεργούντος την Ένορκη 
Διοικητική Εξέταση [Ε.Δ.Ε] Γεωργίου Μπιτζιλέκη, έγινε 
με τη μέθοδο της «μαρτυροποίησης» κατηγορουμένου, 
χωρίς την συμπαράσταση πληρεξουσίου δικηγόρου του 
κατά παράβαση της αρχής της «μη αυτοενοχοποίησης» 
και του άρθρου 6 παρ. 3 της Ε.Σ.Δ.Α, της διατάξεως της 
παρ. 2 του άρθρου 20 του Συντάγματος, του άρθρου 105 
Κ.Π.Δ και των εγγυήσεων που θέτουν τα άρθρα 273 και 
274 Κ.Π.Δ., είναι αβάσιμος και απορριπτέος, καθόσον η 
ως άνω αρχή αποτελεί βασική αρχή του ποινικού δικαίου 
και δεν συνάδει στην προκειμένη περίπτωση με το σκο¬ 
πό της πειθαρχικής διαδικασίας, που συνίσταται στην 
τήρηση της υπηρεσιακής ευταξίας στο πανεπιστημιακό 
χώρο και στον αυστηρό κολασμό τέτοιων συμπεριφο¬ 
ρών, όπως είναι και η αποδιδόμενη στον εγκαλούμενο, 

η ανοχή και η ατιμωρησία των οποίων δυσφημούν τα 
Α.Ε.Ι και το κύρος της πανεπιστημιακής κοινότητας και 
συνεπώς ελλείπει η αναγκαία νόμιμη προϋπόθεση για 
την εφαρμογή της αρχής αυτής στο πειθαρχικό δίκαιο 
των μελών Δ.Ε.Π (άρθρο 108 του Υπαλληλικού Κώδικα¬ 
ν. 3528/2007 και ΣτΕ 116/2004). Περαιτέρω, ο ισχυρισμός 
του εγκαλουμένου ότι «κατά παράβαση ουσιώδους τύ¬ 
που της προδικασίας και απόλυτη ακυρότητα αυτής δεν 
εξετάσθηκαν ενώπιον της εισηγήτριας οι προταθέντες 
από τον ίδιο, κατά την κατάθεση του την 2.11.2008, μάρ¬ 
τυρες - καθηγητές», είναι απορριπτέος ως επί αναλη¬ 
θούς προϋποθέσεως ερειδόμενος αφού, από τα στοιχεία 
του φακέλου προκύπτει ότι αυτοί προσκλήθηκαν και 
εξετάσθηκαν [προσκομίζονται οι καταθέσεις αυτών, 
ήτοι των Καθηγητών του Εργαστηρίου του, Αντώνιου 
Δρεβελέγκα, Αφροδίτη Χαριτάντη-Κουρίδου, Ιππολύτη 
Οικονόμου και Κωνσταντίνου Γιαβρόγλου, καθώς και 
των Καθηγητών (του τόξου), Θωμά Γερασιμίδη και Δη- 
μητρίου Γρέκα, πλην του Καθηγητού Δημητρίου Κισκίνη, 
ο οποίος λόγω κωλύματος του, ως ευρισκόμενος, για 
επαγγελματικούς λόγους στο εξωτερικό, δεν προσήλθε 
προς εξέταση. Επίσης, ο εγκαλούμενος υποστηρίζει «ότι 
η κατάθεση του ενώπιον της εισηγήτριας της υποθέσε- 
ως την 2.11.2008 είναι άκυρη και δεν πρέπει να ληφθεί 
υπόψη, διότι εξετάστηκε ενόρκως, καίτοι διωκόμενος», 
ενώ έπρεπε να εξετασθεί χωρίς όρκο. Ο ισχυρισμός του 
όμως αυτός είναι απορριπτέος ως αβάσιμος, γιατί η υπό 
άλλο τύπο διενέργεια καταθέσεως του εγκαλουμένου 
δεν οδηγεί σε ακύρωση, προεχόντως διότι αυτός δέχθη¬ 
κε να εξετασθεί κατ’ αυτόν τον τύπο (Σ.Τ.Ε. 2329/1985). 
Κατά συνέπεια, η εν λόγω πειθαρχική αγωγή πρέπει να 
γίνει τυπικά δεκτή και να ερευνηθεί περαιτέρω ως προς 
το βάσιμο των λόγων της. 

II. Ο εγκαλούμενος παραπέμφθηκε με την προαναφε- 
ρόμενη 11/2009 απόφαση του Συμβουλίου τούτου για 
να δικασθεί σε δημόσια συνεδρίαση για το πειθαρχικό 
παράπτωμα της βαρείας παράβασης των υπηρεσιακών 
του καθηκόντων με πράξεις καταδεικνύουσες διαγωγή 
απάδουσα στην αξιοπρέπεια πανεπιστημιακού λειτουρ¬ 
γού και οι οποίες εκθέτουν σοβαρώς το γόητρο του 
Σώματος των ακαδημαϊκών διδασκάλων και συγκεκρι¬ 
μένα για το ότι στις 27.6.2009 διεξήχθησαν Προεδρικές 
εκλογές στην Ιατρική Σχολή του ως άνω Πανεπιστημίου, 
στις οποίες ήταν υποψήφιος Αναπληρωτής Πρόεδρος 
και προκειμένου να εκλεγεί προέβη σε εκφοβισμούς 
και διατύπωσε άμεσες ή έμμεσες απειλές σε βάρος 
των φοιτητών, οι περισσότεροι από τους οποίους ήταν 
εκλέκτορες στις εκλογές αυτές για την ανάδειξη Προ¬ 
έδρου και Αναπληρωτή Προέδρου. 

III. Με το άρθρο 9 του ν. 249/1976 «περί Πειθαρχικού 
Συμβουλίου Καθηγητών και Υφηγητών των Ανωτάτων 
Εκπαιδευτικών Ιδρυμάτων» ορίζεται ότι «από της δημο- 
σιεύσεως του παρόντος αι πειθαρχικοί διατάξεις του 
ν. 5343/1932 και του προεδρικού διατάγματος από 12/ 
26.7.1933 «περί της πειθαρχικής διώξεως και της τηρη- 
τέας διαδικασίας ενώπιον του κατά τα άρθρα 327 και 
328 Πειθαρχικού Συμβουλίου του Πανεπιστημίου Αθη¬ 
νών» εφαρμόζονται επί των Καθηγητών και Υφηγητών 
απάντων των Ανωτάτων Εκπαιδευτικών Ιδρυμάτων, ως 
τροποποιούνται δια του παρόντος, καταργούμενης πό¬ 
σης ετέρας γενικής ή ειδικής διατάξεως αναφερομένης 
εις θέματα ρυθμιζόμενα υπό των ανωτέρω νομοθετη- 
μάτων υπό του παρόντος νόμου». Περαιτέρω, από το 


συνδυασμό των διατάξεων των άρθρων 1, 3, 5, 6 και 
9 του ν. 249/1976, 326 επ. ν. 5343/1932 και 90 παρ. 10 
του ν. 1756/1988 προκύπτουν τα ακόλουθα: Οι Καθη¬ 
γητές των Ανωτάτων Εκπαιδευτικών Ιδρυμάτων (Α.Ε.Ι.) 
δύνανται να παυθούν, μεταξύ άλλων, και λόγω ποινι¬ 
κής καταδίκης ή βαρέος πειθαρχικού παραπτώματος 
κατόπιν αποφάσεων του από το νόμο προβλεπόμενου 
Πειθαρχικού Συμβουλίου. Η πειθαρχική δε ποινή της 
οριστικής παύσεως επιβάλλεται σε ιδιαιτέρως βαρείας 
περιπτώσεις πειθαρχικών παραπτωμάτων, μεταξύ των 
οποίων και εκείνων που αναφέρονται στο άρθρο 326 
του ν. 5343/1932 «Περί οργανισμού του Πανεπιστημίου 
Αθηνών» και «άτινα ως εκ των συνθηκών υφ’ ας διαπράτ- 
τονται και του διαπιστουμένου βαθμού υπαιτιότητος του 
διωκομένου, μαρτυρούν παρ’ αυτώ έλλειψιν συνειδήσεως 
των βασικών αυτού υποχρεώσεων ως καθηγητού... ή 
εκθέτουν σοβαρώς το γόητρον του Σώματος των ακα¬ 
δημαϊκών διδασκάλων» (άρθρο 5 ν. 249/1976). Κατά δε 
το προμνημονευόμενο άρθρο 326 του ν. 5343/1932 «εάν 
τακτικός ή έκτακτος καθηγητής Πανεπιστημίου παρα¬ 
βαίνει το εαυτού καθήκοντα, εάν ...επιδεικνύη διαγωγήν 
απάδουσαν εις την αξιοπρέπειαν του Πανεπιστημιακού 
λειτουργού τιμωρείται πειθαρχικώς...». 

IV. Στην προκειμένη υπόθεση, από όλα τα στοιχεία 
του φακέλου που σχηματίσθηκε, μεταξύ των οποίων: 
και 1) οι ένορκες καταθέσεις των μαρτύρων- φοιτη¬ 
τών [Ελευθέριου Κλώνου, Βασιλείου Θεοδουλίδη, Ευ¬ 
άγγελου Ευκαρπίδη, Αντωνίου Παπαϊωάννου, Χρήστου 
Μπάκα και Κοσμά Καζάνα], 2) των προταθέντων από 
τον εγκαλούμενο μαρτύρων: α) Καθηγητών του Ακτι¬ 
νολογικού του Εργαστηρίου [Αντώνιου Δρεβελέγκα, 
Αφροδίτη Χαριτάντη- Κουρίδου, Ιππολύτη Οικονόμου 
και Κωνσταντίνου Γιαβρόγλου] και β) των Καθηγητών 
[του λεγάμενου τόξου], Θωμά Γ ερασιμίδη και Δημήτρι- 
ου Γρέκα (ο Δημήτριος Κισκίνης, που προτάθηκε δεν 
προσήλθε, διότι την χρονική αυτή περίοδο, 1 Δεκεμ¬ 
βρίου 2008, βρισκόταν για επαγγελματικούς λόγους 
στο εξωτερικό), που εξετάσθηκαν κατά την προδικασία, 
3) από τις καταθέσεις του ίδιου ως άνω εγκαλουμένου 
Αθανασίου Δημητριάδη ενώπιον της εισηγήτριας και 
στο ακροατήριο που εξετάσθηκε και τα απολογητικά 
του υπομνήματα (αρχικό και συμπληρωματικό), καθώς 
και από όλα τα προσκομιζόμενα έγγραφα που ο ίδιος 
κατέθεσε, καθώς και από το Πόρισμα της διεξαχθείσης 
Ε.Δ.Ε, προκύπτουν τα ακόλουθα: 

Ο εγκαλούμενος υπηρετεί στο Τμήμα της Ιατρικής 
Σχολής του Αριστοτέλειου Πανεπιστημίου Θεσσαλο¬ 
νίκης από το έτος 1972 και έχει εκλεγεί Καθηγητής Α' 
βαθμίδας από το έτος 2002, ενώ εξελέγη Διευθυντής 
του Ακτινολογικού Εργαστηρίου του Πανεπιστημίου στο 
Νοσοκομείο ΑΧΕΠΑ το έτος 1994, θέση στην οποία υπη¬ 
ρετεί μέχρι σήμερα. Σχετικά με το πειθαρχικό παράπτω¬ 
μα που του αποδίδεται με το πιο πάνω παραπεμπτήριο 
έγγραφο προέκυψαν ειδικότερα τα εξής: Στις 27.6.2007 
διεξήχθησαν προεδρικές εκλογές στην Ιατρική Σχολή, 
στις οποίες συμμετείχαν δύο υποψήφια σχήματα: συ¬ 
γκεκριμένα, στο ένα σχήμα συμμετείχε ο Καθηγητής 
Γεώργιος Παρχαρίδης ως υποψήφιος Πρόεδρος και ο 
εγκαλούμενος ως υποψήφιος Αναπληρωτής Πρόεδρος 
και στο δεύτερο σχήμα οι Καθηγητές Νικόλαος Ντό¬ 
μπρος και Βασίλειος Ταρλαντζής, ως υποψήφιοι Πρόε¬ 
δρος και Αναπληρωτής Πρόεδρος, αντιστοίχως. Κατά 
την εξεταστική περίοδο του Ιουνίου του έτους 2007 

ο εγκαλούμενος, με την ιδιότητα του ως Διευθυντής 
και εξεταστής στα μαθήματα του Εργαστηρίου του, 
Απεικονιστική Διαγνωστική I και II, και προκειμένου να 
εκλεγεί Αναπληρωτής Πρόεδρος της Σχολής προέβη σε 
εκφοβισμούς και διατύπωσε άμεσες ή έμμεσες απειλές 
σε βάρος των φοιτητών, οι περισσότεροι από τους οποί¬ 
ους ήταν εκλέκτορες στις εκλογές αυτές (27-6-2007) 
για την ανάδειξη Προέδρου και Αναπληρωτή Προέδρου. 
Σημειωτέον ότι το ισχύον τότε εκλογικό σύστημα στα 
Πανεπιστήμια επέτρεπε στους φοιτητές που συμμετεί¬ 
χαν στις εκλογές των οργάνων του να είναι ρυθμιστές 
των πανεπιστημιακών εκλογών, αφού συμμετείχαν σ’α 
υτές με ένα ιδιαίτερο μεγάλο ποσοστό (80%) των εκλε¬ 
κτόρων - μελών ΔΕΠ και φοιτητών.Έτσι, ήταν σύνηθες 
και αναγκαίο, ο υποψήφιος για κάποια θέση στα όργανα 
του Πανεπιστημίου να έχει προεκλογικές συναντήσεις 
με τους «συνδικαλιστές» φοιτητές, για να τους αναλύ¬ 
σει το πρόγραμμα και τις θέσεις του για θέματα της 
οικείας Σχολής. Συγκεκριμένα, σε τέτοιες συναντήσεις 
που έγιναν μεταξύ του εγκαλουμένου (κατ’ ιδίαν ή μαζί 
με άλλους Καθηγητές) και των συνδικαλιστών φοιτη¬ 
τών καταγγέλθηκε επωνύμως από τους φοιτητές «ότι 
τους απείλησε με τη βαθμολογία των μαθημάτων» που 
θα έδιναν κατά την εξεταστική περίοδο του Ιουνίου 
του έτους 2007, σε περίπτωση που δεν θα τον ψή¬ 
φιζαν. Αποκαλυπτική είναι η κατάθεση (στις 20.9.2007 
και 7.11.2008) του φοιτητή Βασιλείου Θεοδουλίδη, που 
ήταν και εκλέκτορας στις ανωτέρω εκλογές: στην κατ’ 
ιδία συνάντηση που είχε ο φοιτητής αυτός (υπεύθυνος 
ΔΑΠ) με τον εγκαλούμενο, ο τελευταίος του είπε: «αν 
αληθεύουν οι φήμες ότι θα στηρίξεις την άλλη υποψη¬ 
φιότητα Ντόμπρου και όχι την δική μου, καλύτερα να 
μην πας να δώσεις το μάθημα». Ο πιο πάνω φοιτητής 
χρωστούσε το μάθημα Ακτινοδιαγνωστική II, το οποίο 
τελικά δεν πέρασε κατά την εξεταστική αυτή περίοδο 
του Ιουνίου 2007, τα αποτελέσματα δε των προφορι¬ 
κών εξετάσεων της εξεταστικής αυτής περιόδου στα 
πιο πάνω μαθήματα του εγκαλουμένου ανακοινώθηκαν 
στις 11-7-2007, δηλαδή μετά τις προεδρικές εκλογές 
(27.6.2007). Τα ανωτέρω ο εν λόγω φοιτητής κατήγγειλε 
στο Διοικητικό Συμβούλιο του Συλλόγου των φοιτητών 
της Ιατρικής Σχολής, όπως είχαν κάνει και άλλοι συμ¬ 
φοιτητές του. Λόγω των καταγγελιών αυτών συνήλθε 
εκτάκτως το Διοικητικό Συμβούλιο του Συλλόγου των 
φοιτητών της Σχολής και εξέδωσε ομόφωνα την από 
18.7.2007 απόφαση του, την οποία και απέστειλε στον 
τότε Πρόεδρο της Ιατρικής Σχολής, Ιωάννη Μπόντη. 
Χαρακτηριστική η μαρτυρία του τότε Προέδρου του 
Συλλόγου των φοιτητών Ευάγγελου Ευκαρπίδη (βλ. κα¬ 
τάθεση του στις 7-11-2008): «Ως Πρόεδρος ... δέχθηκα 
διαμαρτυρίες από συμφοιτητές μου μετά την ανακοίνω¬ 
ση των προφορικών εξετάσεων στα μαθήματα του Δη- 
μητριάδη... συγκάλεσα έκτακτο Διοικητικό Συμβούλιο...». 
Περαιτέρω, σε προεκλογικές συναντήσεις που έγιναν 
μεταξύ των καθηγητών Γ. Παρχαρίδη και Α. Δημητριάδη 
αφενός και φοιτητών αφετέρου, οι εν λόγω καθηγητές 
μιλούσαν συνεχώς για ένα «τόξο», δηλαδή ομάδα κα¬ 
θηγητών που τους υποστήριζε και αν στις επικείμενες 
εκλογές δεν ψηφιζόταν το σχήμα τους, έδιναν εμμέ¬ 
σως πλην σαφώς την εντύπωση στους φοιτητές ότι οι 
καθηγητές αυτοί θα ήταν δυσαρεστημένοι και τούτο 
θα είχε αρνητικές συνέπειες σε βάρος των φοιτητών, 
δηλ. στη βαθμολογία των μαθημάτων που χρωστούσαν 


στην εν λόγω ομάδα των καθηγητών/Αποκαλυπτική η 
κατάθεση (7.11.2008) Του φοιτητή Χρήστου Μπάκα, μέ¬ 
λους της ΔΑΠ και του ΔΣ του Συλλόγου των φοιτητών 
της Ιατρικής Σχολής, «ο Παρχαρίδης και ο Δημητριάδης 
χρησιμοποίησαν κατά κόρο για την ομάδα των καθη¬ 
γητών που τους υποστήριζε τη λέξη «τόξο», εμείς αυτό 
το εκλαμβάναμε σε περίπτωση μη εκλογής τους ότι 
θαείχαμε επιπτώσεις στα μαθήματα που χρωστάγα¬ 
με σ’ αυτούς, γιατί θα ήταν δυσαρεστημένοι». Ο ίδιος 
ο φοιτητής χρώσταγε μαθήματα στην ομάδα «τόξο» 
καθηγητών που υποστήριζε το εν λόγω σχήμα «Παρ- 
χαρίδη-Δημητριάδη». Η αναφορά στο «τόξο» γινόταν 
σε κατ’ ιδίαν συναντήσεις του εγκαλουμένου με τους 
φοιτητές -Βασίλειο Θεοδουλίδη, Ευάγγελο Ευκαρπίδη, 
Ελευθέριο Κλώνο, Αντώνιο Παπαϊωάννου- σύμφωνα με 
μαρτυρίες των τελευταίων [βλ. καταθέσεις αυτών στις 
20.9.2007,12.9.2007, 20.9.2007 και 7.11.2008, αντίστοιχα]. 
Χαρακτηριστική είναι η κατάθεση στις 12.9.2007 του 
Ευάγγελου Ευκαρπίδη: «οι αναφορές του Δημητριάδη 
στο «τόξο» ήταν πολύ συχνές... έλεγε ότι τα μέλη ΔΕΠ 
που τους υποστηρίζουν είναι σε ποσοστό πάνω από 
70%...». Περαιτέρω, σε μία μεγάλη συνάντηση του εν 
λόγω σχήματος «Παρχαρίδη-Δημητριάδη», που έγινε με 
το προεδρείο και τα στελέχη της ΔΑΠ Ιατρικής, όπου 
μετείχε και μία ομάδα καθηγητών (όπως οι Κισκίνης, 
Γρέκας, Γερασιμίδης, Στυλιάδης, Χριστοφορίδης κ.ά.), 
ο οποίοι μάλιστα κάθισαν σε σχήμα ημικυκλικό- τόξου, 
ώστε ο Παρχαρίδης να κάνει «άμεσα» αναφορά στο 
«τόξο» αυτό λέγοντας: «...να το τόξο, πολλοί καθηγητές 
μας υποστηρίζουν... [Βλ. κατάθεση στις 12.9.2007 του 
φοιτητή Ευάγγελου Ευκαρπίδη]. Επίσης, για την συνά¬ 
ντηση αυτή ο φοιτητής Αντώνιος Παπαϊωάννου, μέλος 
ΔΑΠ και τέως Πρόεδρος του Συλλόγου των φοιτητών 
της Σχολής, καταθέτει (20-9-2007): «...και οι δύο υποψή¬ 
φιοι του σχήματος - Παρχαρίδης - Δημητριάδης - μας 
έλεγαν ότι τους υποστήριζαν πολλοί καθηγητές της 
Σχολής και μάλιστα χρησιμοποιούσαν τον όρο «τόξο», οι 
οποίοι θα δυσαρεστηθούν αν δεν εκλεγεί ο συνδυασμός 
τους. Οι συνέπειες της δυσαρέσκειας θα θίξουν τους 
φοιτητές, διότι οι καθηγητές δεν μπορούν να θίξουν 
συναδέλφους... Όταν είσαι φοιτητής και ακούς τον κα¬ 
θηγητή να επισείει κυρώσεις, σε περίπτωση μη στήριξης 
του είναι φυσικό να αισθάνεσαι απειλή. Στη συνάντηση 
αυτή με τους δύο υποψηφίους του σχήματος ήταν πα¬ 
ρόντος και άλλοι καθηγητές, εκεί μας παρουσιάσθηκαν 
ως τόξο, μάλιστα κάθονταν σε τοξοειδές σχήμα...», [βλ. 
και κατάθεση αυτού στις 7.11.2008]. 

Επιπρόσθετα, οι καθηγητές του σχήματος αυτού 
έλεγαν στους φοιτητές ότι θα είναι το «μπαλάκι» στις 
διαμάχες των καθηγητών και ότι «όταν τσακώνονται τα 
βουβάλια την πληρώνουν τα βατράχια» ή κατ’ άλλη εκ¬ 
δοχή ότι «όταν μαλώνουν οι ελέφαντες την πληρώνουν 
τα μυρμήγκια», με την έννοια ότι θα την πληρώσουν 
τελικά οι φοιτητές. Αποκαλυπτικές οι καταθέσεις των 
φοιτητών Ευάγγελου Ευκαρπίδη (12.9.2007) και Αντω¬ 
νίου Παπαϊωάννου (20.9.2007). Ειδικότερα, την πρώτη 
φράση «όταν μαλώνουν τα βουβάλια την πληρώνουν τα 
βατράχια» την χρησιμοποίησε πρώτα ο εγκαλούμενος, 
όπως ο ίδιος αναφέρει στην κατάθεσή του (10.10.2007), 
«καλοπροαίρετα, για να προσέξουν οι φοιτητές την συ¬ 
μπεριφορά τους, για να μη παρεξηγηθούν, γιατί στην 
Σχολή υπήρχε αντιπαλότητα μεταξύ των δύο παρατάξε¬ 
ων, στην οποία καθοριστικό ρόλο έχουν και οι φοιτητές», 

ενώ στην δεύτερη κατάθεση του (21.11.2008) είπε ότι 
«χρησιμοποίησε την άνω παροιμία σε θεσμικές συνα¬ 
ντήσεις που είχε με φοιτητές και διευκρινιστικά με την 
παροιμία που είχε προηγουμένως λεχθεί από τον Παρ- 
χαρίδη «όταν μαλώνουν οι ελέφαντες την πληρώνουν 
τα μυρμήγκια». Επίσης, οι φοιτητές [Α. Παπαϊωάννου, Ε. 
Κλώνος, 20-9-2007, X. Μπάκας 19-9-2007] καταγγέλλουν 
ότι οι καθηγητές που εμφανίσθηκαν ή τους εμφάνισαν 
ως «τόξο», ήταν καθηγητές μαθημάτων «αποφασιστικών» 
για τη λήψη του πτυχίου τους, έτσι ώστε να δίνεται η 
εντύπωση ότι αν εκνευρίζονταν από τη μη υποστήρι¬ 
ξη του σχήματος «Παρχαρίδη-Δημητριάδη» από τους 
φοιτητές, τότε θα τίθετο σε κίνδυνο το πτυχίο των 
τελευταίων. Είναι χαρακτηριστική η κατάθεση (7.11.08) 
του φοιτητή Ελευθερίου Κλώνου- μέλους του ΔΣ των 
φοιτητών, στην οποία, πλην άλλων, αναφέρει: «Συναντη¬ 
θήκαμε με τους «Παρχαρίδη-Δημητριάδη» ως θεσμικό 
όργανο. Ο Δημητριάδης άρχισε θεσμικά τη συζήτηση 
και κατέληξε στο να διαγνώσει ποιο σχήμα θα ψηφί¬ 
σουμε. Άφησε να νοηθεί σε πολλές συζητήσεις μας ότι 
εάν δεν ψηφίζαμε το σχήμα τους θα είχαμε επιπτώσεις 
στα μαθήματα των άλλων καθηγητών της ομάδας που 
τους υποστήριζε, γιατί θα ήταν δυσαρεστημένοι. Συ¬ 
γκεκριμένα μας έλεγε ο ίδιος «αν θέλει μπορεί να μας 
κάνει κακό, άλλα δεν θέλει, οι άλλοι καθηγητές θέλουν 
και αυτός τους κρατάει». Επιπλέον, ο ίδιος φοιτητής 
αναφέρει ότι «χρωστούσα μαθήματα άλλων καθηγητών 
που ανήκαν στην ομάδα «τόξο» που υποστήριζαν το 
σχήμα «Παρχαρίδη -Δημητριάδη» και λογικό ήταν να 
επηρεαστώ ψυχολογικά». Τα περί τόξου και του κλί¬ 
ματος απειλών και εκφοβισμού βεβαιώνουν στις κα¬ 
ταθέσεις τους οι ανωτέρω φοιτητές, Α. Παπαϊωάννου 
(πρώην Πρόεδρος του ΔΣ και μέλος της ΔΑΠ), Μπάκας 
(μέλος ΔΑΠ και ΔΣ), Β. Θεοδουλίδης (υπεύθυνος ΔΑΠ), 
Ε. Ευκαρπίδης (Πρόεδρος των φοιτητών, μέλος ΔΑΠ), 
ενώ για απειλές με τον «κίνδυνο επιπτώσεων σε κομ¬ 
ματικό επίπεδο λόγω των γνωριμιών με την κομματική 
ιεραρχία» καταγγέλλει και ο φοιτητής Κοσμάς Καζάνας 
(εκπρόσωπος και γραμματέας της ΠΑΣΠ Ιατρικής). Οι 
φοιτητές δηλαδή που κατήγγειλαν τα προαναφερθέντα 
για τον εγκαλούμενο ανήκαν στη ΔΑΠ (οι περισσότεροι), 
αλλά και στην ΠΑΣΠ, στις κυρίες δηλαδή παρατάξεις 
που καθορίζουν εκ μέρους των φοιτητών τις εκλογές 
στην Ιατρική Σχολή. 

V. Ενόψει αυτών, το Συμβούλιο κρίνει ότι η ως άνω 
συμπεριφορά του εγκαλουμένου έχει προκαλέσει αρ¬ 
νητική εντύπωση στη Πανεπιστημιακή κοινότητα του εν 
λόγω Πανεπιστημίου και εκτιμώμενη επί μέρους και στο 
σύνολο, ως προς τη χρονική διάρκεια της, τον τρόπο 
της εκδηλώσεώς της και λοιπές περιστάσεις, συνιστά 
διαγωγή βαρέως απάδουσα στην αξιοπρέπεια του πα¬ 
νεπιστημιακού λειτουργού με δυσάρεστες και δυσμενείς 
επιπτώσεις στο κύρος του Πανεπιστημίου Θεσσαλονίκης 
και φανερώνει έλλειψη συνειδήσεως βασικών υποχρε¬ 
ώσεων του εγκαλούμενου ως Καθηγητή και δημοσίου 
λειτουργού, δηλαδή αποτελεί πειθαρχικό παράπτωμα 
που προβλέπεται και τιμωρείται από τα άρθρα 326 και 
327 του ν. 5343/1932. 

Κατ’ ακολουθία αυτών, το Συμβούλιο, λαμβάνοντας 
υπόψη τη βαρύτητα του ανωτέρω πειθαρχικού αδική¬ 
ματος, το βαθμό υπαιτιότητος του εγκαλουμένου κατά 
τη τέλεση του, την προσωπικότητα του, τον εν γένει 
υπηρεσιακό του φάκελο και την αρχή της αναλογικότη- 


τας, κρίνει ότι πρέπει να επιβληθεί σ’ αυτόν η πειθαρ¬ 
χική ποινή της προσωρινής απόλυσης (παύσης) τριών 
(3) μηνών. Μειοψήφισε ο Πρόεδρος του Συμβουλίου, 
ο οποίος έκρινε ότι πρέπει να επιβληθεί σ’ αυτόν η 
πειθαρχική ποινή της προσωρινής απόλυσης» (παύσης) 
ενός (1) μηνός. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Δέχεται ότι ο εγκαλούμενος Αθανάσιος Δημητριάδης 
Καθηγητής της Ιατρικής Σχολής του Αριστοτέλειου Πα¬ 
νεπιστημίου Θεσσαλονίκης τέλεσε το αποδιδόμενο σ’ 
αυτόν πειθαρχικό παράπτωμα της επίδειξης διαγωγής 
απάδουσας στην αξιοπρέπεια πανεπιστημιακού λει¬ 
τουργού. Το πειθαρχικό αυτό παράπτωμα συνίσταται 
στο ότι κατά την εξεταστική περίοδο του Ιουνίου του 
έτους 2007, ο εγκαλούμενος με την ιδιότητά του ως 
Διευθυντής του Ακτινολογικού Εργαστηρίου του Πα¬ 
νεπιστημίου στο Νοσοκομείο ΑΧΕΠΑ και εξεταστής 
στα μαθήματα του Εργαστηρίου του, Απεικονιστική 
Διαγνωστική I και II και προκειμένου να εκλεγεί Ανα¬ 
πληρωτής Πρόεδρος της Ιατρικής Σχολής, προέβη σε 
εκφοβισμούς και διατύπωσε άμεσες ή έμμεσες απειλές 
σε βάρος των φοιτητών, οι περισσότεροι από τους 
οποίους ήταν εκλέκτορες στις εκλογές, για την ανά¬ 
δειξη Προέδρου και Αναπληρωτή Προέδρου, οι οποίες 
διεξήχθησαν στις 27.6.2007. 

Επιβάλλει στον εγκαλούμενο την πειθαρχική ποινή της 
προσωρινής απόλυσης [παύσης] των τριών [3] μηνών. 

Κρίθηκε και αποφασίσθηκε στην Αθήνα στις 11 Ιανου¬ 
άριου 2010. 

Ο Πρόεδρος Η Γραμματέας 

Κ. ΚΟΥΚΛΗΣ Δ. ΜΟΥΖΑΚΗ 

Απαγγέλθηκε δε σε δημόσια συνεδρίαση στη αίθου¬ 
σα συνεδριάσεων του Συμβουλίου Επικράτειας στις 12 
Απριλίου 2010. 

Ο Πρόεδρος 
Κ. ΜΕΝΟΥΔΑΚΟΣ 

-♦- 

ΙΔΡΥΜΑ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την Φ17/20486/28-06-2010 απόφαση του Διευθυ¬ 
ντή του Υγειονομικού Προσωπικού της Διοίκησης του 
ΙΚΑ, που εκδόθηκε σύμφωνα με το άρθρο 148 και 156 
του Υπαλληλικού Κώδικα Ν. 3528/07 (ΦΕΚ 26/09-02-07), 
γίνεται αυτοδικαίως αποδεκτή η παραίτηση και λύεται 
η υπαλληλική σχέση της μόνιμης υγειονομικής υπαλ¬ 
λήλου ΘΕΟΔΩΡΟΠΟΥΛΟΥ-ΜΑΓΛΑΙΟΥ ΕΛΙΣΣΑΒΕΤ του 
Δημητρίου κλάδου ΔΕ Βοηθών Νοσοκόμων με Α' βαθμό 
(Α.Μ. 20486) στις 25-06-10, ημερομηνία υποβολής της 
δεύτερης αίτησης παραίτησής της. 

Ο Διευθυντής 
ΚΩΝ. ΝΙΚΟΛΑΪΔΗΣ 


Με τη Φ00/15142/28-06-2010 απόφαση της Προϊσταμέ- 
νης Δ/νσης Διοικ/κού Προσ/κού της Διοίκησης του ΙΚΑ- 
ΕΤΑΜ, διαπιστώνεται η αποχώρηση από την υπηρεσία του 
Ιδρύματος της ΜΠΑΛΛΑ ΟΛΓΑΣ ΤΟΥ ΔΗΜΗΤΡΙΟΥ υπαλ¬ 
λήλου με βαθμό Α' του κλάδου ΠΕ ΔΙΟΙΚ/ΚΟΥ ΟΙΚ/ΚΟΥ 
από τις 21 ΙΟΥΝΙΟΥ 2010 επειδή κατά την ημερομηνία 
αυτή έγινε αυτοδίκαια αποδεκτή η υπ’ αριθμ. 19524/21- 
06-2010 δεύτερη αίτησή της «περί παραιτήσεως από την 

υπηρεσία» και οπότε σύμφωνα με την παρ. 5 του άρθρου 
148 του Ν. 3528/9-2-07 λύεται αυτοδίκαια η υπαλληλική 
της σχέση. 

Με τη Φ00/14716/28-06-2010 απόφαση της Προϊστα- 
μένης Δ/νσης Διοικ/κού Προσ/κού της Διοίκησης του 
ΙΚΑ-ΕΤΑΜ, διαπιστώνεται η αποχώρηση από την υπη¬ 
ρεσία του Ιδρύματος της ΚΑΤΑΚΗ - ΓΙΑΝΝΑΚΟΥΣΚΑ 
ΕΥΑΓΓΕΛΙΑΣ ΤΟΥ ΑΝΤΩΝΙΟΥ υπαλλήλου με βαθμό Α' 
του κλάδου ΠΕ ΔΙΟΙΚ/ΚΟΥ ΟΙΚ/ΚΟΥ από τις 21 ΙΟΥΝΙΟΥ 
2010 επειδή κατά την ημερομηνία αυτή έγινε αυτοδίκαια 
αποδεκτή η υπ’ αριθμ. 19522/21-06-2010 δεύτερη αίτησή 
της «περί παραιτήσεως από την υπηρεσία» και οπότε 
σύμφωνα με την παρ. 5 του άρθρου 148 του Ν. 3528/ 
9-2-07 λύεται αυτοδίκαια η υπαλληλική της σχέση. 

Η Προϊσταμένη Διεύθυνσης 

Διοικητικού Προσωπικού κ.α.α. 

Η Προϊσταμένη Τμήματος 
ΓΕΩΡΓΙΑ ΚΟΥΡΤΗ 
-♦- 

ΓΕΝΙΚΟ ΝΟΣΟΚΟΜΕΙΟ ΘΕΣΣΑΛΟΝΙΚΗΣ 
«Γ. ΠΑΠΑΝΙΚΟΛΑΟΥ» 

Με την υπ’ αριθμ. 12073/18-6-2010 απόφαση του Διοι¬ 
κητή του Γενικού Νοσοκομείου Θεσσαλονίκης «Γ. ΠΑ- 
ΠΑΝΙΚΟΛΑΟΥ» η οποία εκδόθηκε σύμφωνα με τις δια¬ 
τάξεις του άρθρου 148 του Ν. 3528/2007, διαπιστώνεται 
η αυτοδίκαια λύση της υπαλληλικής σχέσης της Άννας 
Σφενδόνη του Δημητρίου, υπαλλήλου του Νοσοκομείου 
μας, κατηγορίας και κλάδου ΔΕ Αδελφών Νοσοκόμων, 
με Α' βαθμό και 3° Μ.Κ από 15-6-2010, (ημερομηνία υπο¬ 
βολής δεύτερης αίτησης παραίτησης), προκειμένου να 
συνταξιοδοτηθεί από το Γ.Λ.Κ. 

Με την 11994/17-6-2010 απόφαση του Διοικητή του 
Γ ενικού Νοσοκομείου Θεσσαλονίκης «Γ. Παπανικολάου» 
που εκδόθηκε σύμφωνα με την παράγραφο 5, του άρ¬ 
θρου 148, του ν. 3528/2007 (ΦΕΚ 26/Α'/9-2-2007), λύεται 
η υπαλληλική σχέση του μόνιμου υπαλλήλου Βασιλείου 
Πενόπουλου του Αποστόλου, κατηγορίας ΔΕ, κλάδου 
μαγείρων, με Α' βαθμό και 4° Μ.Κ., από 14/6/2010 (ημε¬ 
ρομηνία υποβολής δεύτερης αίτησης παραίτησης) και 
διαγράφεται από τη δύναμη του προσωπικού και της 
μισθοδοσίας. 


Με την 12405/17-6-2010 απόφαση του Διοικητή του Γ ενι¬ 
κού Νοσοκομείου Θεσσαλονίκης «Γ. Παπανικολάου» που 
εκδόθηκε σύμφωνα με το άρθρου 147, του ν. 3528/2007 
(ΦΕΚ 26/Α'/9-2-2007), λύεται η υπαλληλική σχέση της 
μονίμου υπαλλήλου Άννας Τσολάκη του Γρηγορίου, 
κατηγορίας ΔΕ, κλάδου οικονομίας και διοίκησης με 
Α' βαθμό και 5° Μ.Κ. από 6/6/2010, λόγω θανάτου και 
διαγράφεται από τη δύναμη του προσωπικού και της 
μισθοδοσίας. 

Ο Διοικητής 
ΓΕΩΡΓΙΟΣ ΚΑΛΤΣΙΔΗΣ 

-♦- 

ΤΑΧΥΔΡΟΜΙΚΟ ΤΑΜΙΕΥΤΗΡΙΟ ΕΛΛΑΔΟΣ 
ΑΝΩΝΥΜΗ ΤΡΑΠΕΖΙΚΗ ΕΤΑΙΡΕΙΑ 

Με την αριθμ. 8718/1498/25.6.2010 απόφαση του Γε¬ 
νικού Διευθυντή Λειτουργικών Υπηρεσιών του Ταχυ¬ 
δρομικού Ταμιευτηρίου, που εκδόθηκε σύμφωνα με τις 
διατάξεις του άρθρου 63 παρ. 2, 96 παρ. 2 και 148 παρ. 5 
του Ν. 3528/2007, διαπιστώνεται η αυτοδίκαιη λύση της 
υπαλληλικής σχέσης της ΝΙΚΟΛΑΪΔΟΥ ΜΑΡΙΑΣ του Νί- 
νου - Νικολάου, υπαλλήλου με βαθμό Α' και 2° Μ.Κ., 
Προϊσταμένης Υποδιεύθυνσης, Κλάδου ΔΕ Διοικητικού - 
Λογιστικού από 21/06/2010 ημερομηνία που υπέβαλε τη 
δεύτερη αίτηση εμμένοντας στην παραίτησή της. 

Στην ανωτέρω απονέμεται η ευαρέσκεια της Υπη¬ 
ρεσίας για την υπερτριακονταετή ευδόκιμη παραμονή 
της σε αυτή. Επίσης διατηρεί «επί τιμή» και μετά τη 
λύση της υπαλληλικής της σχέσης τον τίτλο του βαθ¬ 
μού και της θέσης που κατείχε κατά την αυτοδίκαιη 
απόλυσή της. 

Με την με αριθμ. 8587/1382/21.6.2010 του Γενικού Διευ¬ 
θυντή Λειτουργικών Υπηρεσιών του Ταχυδρομικού Ταμι¬ 
ευτηρίου, που εκδόθηκε σύμφωνα με τις διατάξεις των 
άρθρων 148 παρ. 5 και 156 παρ. 1 του ν. 3528/2007, διαπι¬ 
στώνεται η αυτοδίκαιη λύση της υπαλληλικής σχέσης της 
υπαλλήλου ΣΟΥΒΑΡΗ - ΒΑΤΟΥ ΙΟΥΛΙΑΣ του ΧΡΥΣΟΣΤΟ¬ 
ΜΟΥ, με Α' βαθμό και 5° ΜΚ του Κλάδου ΔΕ Διοικητικού 
- Λογιστικού, από 16/06/2010, ημερομηνία που υπέβαλε τη 
δεύτερη αίτηση εμμένοντας στην παραίτησή της. 

Ο Γ ενικός Διευθυντής 
Λειτουργικών Υπηρεσιών 
ΑΝΔΡΕΑΣ ΤΑΠΡΑΝΤΖΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΡΙΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2410 597449 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 ί 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οοΙ-γοπί από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 16 ανά 50 σελίδες. 

• Η τιμή πώλησης σε μορφή σά-ισιη/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - ίαχ: 210 4071010 - ϊηΐθτηθΐ: ήΙΙρ://νννννν.β1.9Τ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή μορφή 

Α' 

225 ί 

190 € 

Β' 

320 € 

225 € 

Γ' 

65 ί 

Δωρεάν 

Υ.Ο.Δ.Δ. 

65 ί 

Δωρεάν 

Δ' 

160 ί 

οο 

ο 

Α.Α.Π. 

160 € 

80 € 

Ε.Β.Ι. 

65 ί 

33 € 


Τεύχος 

Έντυπη μορφή 


Α.Ε.Δ. 

10 € 

Δωρεάν 

Α.Ε.-Ε.Π.Ε. και Γ.Ε.Μ.Η, 

2.250 € 

645 ί 

Δ.Δ.Σ. 

225 € 

95 ί 

Α.Σ.Ε.Π. 

70 € 

Δωρεάν 

Ο.Π.Κ. 

- 

Δωρεάν 

Α' + Β' + Δ' + Α.Α.Π. 

- 

450 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά τα ταχυδρομικά έξοδα.. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, ΑΑΠ, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 6 ανά έτος παλαιότητας. 

• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογρα¬ 
φείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαι¬ 
ούνται έκπτωσης πενήντα τοις εκατό (50%) επί της ετήσιας συνδρομής (τρέχον έτος + παλαιότητα). 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 527900. 

Φωτοαντίγραφα παλαιών Φ.Ε.Κ.: Μάρνη 8 , τηλ.: 210 8220885,210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας 
της Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε. από την ιστοσελίδα του Εθνικού Τυπογραφείου (νννννν.θΙ. 91 ·) 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡ113=00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: (ιΗΒ://νν*ννν.6ΐ.αΓ - θ-πίβΜ: ννβΕ)ΠΊ35ΐ6Γ.βΐ@0ΐ.αΓ 

* 03005860707100008 * _ ~ ~ ~ ~ ~ 




































